Komisijos reglamentas (EB) Nr. 2399/1999

1999 m. lapkričio 11 d.

iš dalies keičiantis Reglamentą (EB) Nr. 1370/95, nustatantį išsamias eksporto licencijų sistemos įgyvendinimo kiaulienos sektoriuje taisykles

EUROPOS BENDRIJŲ KOMISIJA,

atsižvelgdama į Europos bendrijos steigimo sutartį,

atsižvelgdama į 1975 m. spalio 29 d. Tarybos reglamentą (EEB) Nr. 2759/75 dėl bendro kiaulienos rinkos organizavimo [1] su paskutiniais pakeitimais, padarytais Reglamentu (EB) Nr. 3290/94 [2], ypač į jo 8 straipsnio 2 dalį, 13 straipsnio 12 dalį ir 22 straipsnį,

kadangi:

(1) Komisijos reglamentas (EB) Nr. 1370/95 [3] su paskutiniais pakeitimais, padarytais Reglamentu (EB) Nr. 1719/98 [4], nustato išsamias eksporto licencijų sistemos įgyvendinimo kiaulienos sektoriuje taisykles;

(2) dabartinės nuostatos dėl eksporto licencijų galiojimo laiko dirbtinai padidina paraiškų licencijai gauti skaičių mėnesio pradžioje, o tai apsunkina kassavaitinį priemonių administravimą. Todėl galiojimo laiką būtų geriau nustatyti ne mėnesiais, o dienomis;

(3) specialiąsias priemones, kurių Komisija imasi tuo atveju, kai paraiškose yra nurodyti perdaug dideli kiekiai, reikėtų suderinti su produktų kategorijomis ir paskirties šalimis;

(4) atsižvelgiant į įgytą patirtį, reikėtų supaprastinti Reglamento (EB) Nr. 1370/95 4 straipsnyje numatytą licencijų išdavimo nedelsiant tvarką ir suteikti garantijas dėl jų išdavimo operatoriams ir galiojimo laiko. Tačiau tokios licencijos turėtų būti išduodamos tik trumpalaikiams komerciniams sandoriams, siekiant užkirsti kelią to reglamento 3 straipsnyje numatyto mechanizmo pažeidimui;

(5) taisyklės dėl valstybių narių ir Komisijos ryšių palaikymo turėtų būti suderintos su nedelsiant išduodamų licencijų tvarkos pakeitimais;

(6) šiame reglamente numatytos priemonės atitinka Kiaulienos vadybos komiteto nuomonę,

PRIĖMĖ ŠĮ REGLAMENTĄ:

1 straipsnis

Reglamentas (EB) Nr. 1370/95 iš dalies keičiamas taip:

1. 2 straipsnio 1 dalis pakeičiama taip:

"1. Eksporto licencijos galioja 90 dienų nuo tikrosios jų išdavimo datos, kaip apibrėžta Reglamento (EEB) Nr. 3719/88 21 straipsnio 2 dalyje."

2. 3 straipsnio 4 dalies paskutinioji pastraipa pakeičiama taip:

"Šios priemonės gali būti suderinamos atsižvelgiant į produkto kategoriją ir paskirties vietą."

3. 4 straipsnis pakeičiamas taip:

"4 straipsnis

Operatoriaus prašymu paraiškoms gauti licenciją ne daugiau kaip 25 tonoms produktų 3 straipsnio 4 dalyje nurodytos specialiosios priemonės netaikomos ir licencijos išduodamos nedelsiant.

Tokiais atvejais, nepaisant 2 straipsnio 1 dalies, licencijų galiojimo laikas apribojamas penkiomis darbo dienomis nuo tikrosios jų išdavimo datos, kaip apibrėžta Reglamento (EEB) Nr. 3719/88 21 straipsnio 2 dalyje, o paraiškų licencijai gauti ir licencijų 20 skirsnyje pateikiama bent viena iš šių nuorodų:

- Certificado válido durante cinco días hábiles y no utilizable para la aplicación del artículo 5 del Reglamento (CEE) no 565/80,

- Licens, der er gyldig i fem arbejdsdage, og som ikke kan benyttes til at anvende artikel 5 i forordning (EØF) nr. 565/80,

- Fünf Werktage gültige und für die Anwendung von Artikel 5 der Verordnung (EWG) Nr. 565/80 nicht verwendbare Lizenz,

- Πιστοποιητικό που ισχύει για πέντε εργάσιμες ημέρες και δεν χρησιμοποιείται για την εφαρμογή του άρθρου 5 του κανονισμού (ΕΟΚ) αριθ. 565/80,

- Licence valid for five working days and not useable for application of Article 5 of Regulation (EEC) No 565/80,

- Certificat valable cinq jours ouvrables et non utilisable pour l'application de l'article 5 du règlement (CEE) no 565/80,

- Titolo valido cinque giorni lavorativi e non utilizzabile ai fini dell'applicazione dell'articolo 5 del regolamento (CEE) n. 565/80,

- Certificaat met een geldigheidsduur van vijf werkdagen en niet te gebruiken voor de toepassing van artikel 5 van Verordening (EEG) nr. 565/80,

- Certificado de exportação válido durante cinco dias úteis, não utilizável para a aplicação do artigo 5.o do Regulamento (CEE) n.o 565/80,

- Todistus on voimassa viisi arkipäivää eikä sitä voi käyttää sovellettaessa asetuksen (ETY) N:o 565/80 5 artiklaa,

- Licensen är giltig fem arbetsdagar men gäller inte vid tillämpning av artikel 5 i förordning (EEG) nr 565/80.

Komisija, prireikus, gali sustabdyti šio straipsnio taikymą."

4. 7 straipsnio 1 dalis pakeičiama taip:

"1. Kiekvieną penktadienį nuo 13 val. valstybės narės faksu perduoda Komisijai ankstesnio laikotarpio informaciją apie:

a) tą savaitę nuo pirmadienio iki trečiadienio pateiktas 1 straipsnyje minimas paraiškas eksporto licencijai gauti, nurodant, ar jos patenka į 4 straipsnio taikymo sritį, ar ne;

b) kiekius, kuriems eksporto licencijos buvo išduotos praėjusį trečiadienį, neįskaitant licencijų, kurios pagal 4 straipsnio nuostatas išduodamos nedelsiant;

c) kiekius, už kuriuos praėjusią savaitę paraiškos eksporto licencijai gauti buvo atsiimtos pagal 3 straipsnio 6 dalį."

5. II priedas pakeičiamas šio reglamento priedu.

2 straipsnis

Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.

Jis taikomas nuo 1999 m. lapkričio 22 d. prašomoms eksporto licencijoms.

Šis reglamentas yra privalomas visas ir tiesiogiai taikomas visose valstybėse narėse.

Priimta Briuselyje, 1999 m. lapkričio 11 d.

Komisijos vardu

Franz Fischler

Komisijos narys

[1] OL L 282, 1975 11 1, p. 1.

[2] OL L 349, 1994 12 31, p. 105.

[3] OL L 133, 1995 6 17, p. 9.

[4] OL L 215, 1998 8 1, p. 58.

--------------------------------------------------

PRIEDAS

„II PRIEDAS

+++++ TIFF +++++

+++++ TIFF +++++

--------------------------------------------------